O‘zbekiston 12 ta davlatga gilos eksport qilgan. Bu haqda Davlat statistika qo‘mitasi ma’lumot berdi. Foto: Shutterstock Qo‘mita xabariga ko‘ra, O‘zbekiston 2022 yilning yanvar-may oylarida 12 ta davlatga qiymati 22,4 mln AQSh dollariga teng bo‘lgan 18,4 ming tonna gilos eksport qilgan. Qayd etilishicha, gilos eksporti o‘tgan yilning mos davri bilan solishtirilganda 9,3 ming tonnaga kamaygan. 2022 yilning 5 oyida O‘zbekiston eng ko‘p gilos eksport qilgan davlatlar: Rossiya – 7,9 ming tonna;   Qozog‘iston – 6 ming tonna;   Qirg‘iziston – 4,2 ming tonna;   Belarus – 102 tonna;   Polsha – 52 tonna;   Koreya – 47 tonna;   BAA – 8,2 tonna. Bundan oldin O‘zbekiston va Rossiya o‘rtasidagi tashqi savdo aylanmasi miqdori ma’lum qilingandi.